text: ертұғыр есентайұлы (19.8.1932, семей облысы, абай ауданы, мұқыр ауылы 5.2.2002, алматы) ғалым, ауыл шаруашылығы ғылымдарының кандидаты (1966), доцент (1970). қазақ кср-і халық ағарту ісінің еңбек сіңірген қызметкері (1989). алматы (қазақ ұлттық аграрлық университеті) институтын бітірген (1955). 1955 58 жылдары семей облысы көкпекті ауданы “үлгілі малшы” кеңшарында бас зоотехник 1958 61 жылдары казнииж-дің аспиранты 1962 жылдан қазақ ұлттық аграрлық университетінде ассистент, доцент, кафедра меңгерушісі қызметтерін атқарған. сарыарқа құйрықты ірі жүнді қойы тұқымы авторларының бірі. 40-тан астам ғылыми еңбектің авторы, оның ішінде монография, авторлық куәлік пен патенттер бар. көптеген медальдармен марапатталған.